‫- 23 בנובמבר 1996 -‬
‫ההשלמה עם מותו של חואן… הרגישה לא טבעית.‬
‫התחלנו להתמלא ספקות.‬
‫הכול היה משונה מאוד.‬
‫מאוד משונה.‬
‫זה מעולם לא היה הגיוני בעיניי.‬
‫זה לא היה הגיוני בכלל.‬
‫- הפרק הזה הוא תוצר שתי שנות תחקיר‬ ‫על האירועים שהתרחשו -‬
‫- חואן אנטוניו אלברז ליטבן -‬
‫חואן מת בגיל 40.‬
‫בשיא חייו המקצועיים והכלכליים.‬
‫- ריטה אלברז ליטבן‬ ‫אחותו של חואן -‬
‫הוא היה אבא אוהב, דואג ומלא חיבה.‬
‫איפה אבא? נשמע אותך אומרת "אבא".‬
‫הוא תמיד כתב, שלח גלויות והרבה תמונות.‬
‫זה באנגליה.‬
‫כן.‬
‫ופה במקסיקו, בגביע העולם… בשנת 1986.‬
‫כן.‬
‫דמיינו שבן לילה, האדם הזה נעלם‬
‫והותיר אותנו עם חלל עצום,‬
‫ואז הספקות החלו להתעורר.‬
‫אף אחד לא ראה שום דבר חשוד‬ ‫אבל אני ראיתי דברים שהיו לא הגיוניים.‬
‫אנג'י נשפטת בברצלונה‬ ‫ומואשמת שחנקה את חברתה…‬
‫- 2012‬ ‫16 שנים לאחר מותו של חואן -‬
‫וניסתה להסתיר את הפשע‬ ‫בכך שיצרה מצג של אונס במהלך אורגיה.‬
‫היא נשפטה ל-30 שנות מאסר.‬
‫- מערכת יחסים מינית? -‬
‫אז התחלתי להבין את זה.‬
‫אם היא מסוגלת לעשות דבר כזה,‬
‫אז, כלומר…‬
‫כל הספקות שהיו לי התחילו להתבהר.‬
‫- בית המשפט המחוזי בברצלונה -‬
‫זה קשה לנו,‬ ‫אבל זה מה שאנחנו רוצים, עשיית צדק.‬
‫אנחנו רוצים לדעת אחת ולתמיד‬ ‫מי רצח את אחותי ו…‬
‫- צדק לאנה פאז -‬
‫ושמי שביצע זאת ייענש במלוא החומרה.‬
‫כשנכנסתי להעיד באולם,‬
‫ראיתי אותה לראשונה.‬
‫היא הייתה לבושה יפה ומאופרת.‬
‫היא הייתה רגועה מאוד.‬
‫כאילו היא הקורבן.‬
‫הייתה לה הבעה תמימה…‬ ‫כאילו זה לא קשור אליה.‬
‫- טוני פאז‬ ‫אחיה של אנה -‬
‫אני זוכר את הכעס שהרגשתי‬ ‫כשראיתי אותה שם,‬
‫את הכעס על מה שעשתה.‬
‫העניין המרכזי היה המניע,‬ ‫שהיה בבירור מניע כספי.‬
‫מה שמך?‬
‫מריה אנחלס מולינה פרננדז.‬
‫זה רק הוסיף‬ ‫לחוסר הוודאות ולספקות שתמיד היו לנו‬
‫בנוגע למותו הפתאומי של חואן.‬
‫האם לווית כספים תוך שימוש בשם אנה פאז?‬
‫לא.‬
‫אם כך, תוכלי להסביר‬ ‫מדוע מספר אנשים זיהו אותך כמי שעשתה כן?‬
‫אני לא יודעת.‬
‫הייתי בטוחה שהאישה שנכנסה למשרד שלנו‬
‫הייתה זו שרצתה את ביטוח החיים.‬
‫אלא שהיא חבשה פאה.‬
‫האם רצחת את אנה פאז?‬
‫האם רצית כסף ולכן רצחת את אנה פאז?‬
‫לא.‬
‫רוצחת!‬
‫שקט בבית המשפט.‬
‫בית המשפט בברצלונה‬ ‫גזר על מריה אנחלס מולינה 22 שנים בכלא‬
‫בעוון רצח עמיתה לעבודה וגנבת זהותה.‬
‫גנבת זהות, סכומי כסף גדולים…‬
‫אין מניע אחר פרט לכסף,‬ ‫בסכום של כמעט מיליון אירו‬
‫שהיא ציפתה לקבל‬ ‫תמורת פוליסות ביטוח החיים על שם אנה פאז.‬
‫- משחקי מין ופאות -‬
‫אנג'י מכחישה שטיפלה בגופה‬ ‫כך שהדבר ייראה כמו פשע‬
‫לאחר אורגיית מין.‬
‫מחברה קרובה לרוצחת מורשעת.‬
‫- חשודה ברצח -‬
‫זה נראה כפשע מושלם.‬ ‫-היא יצרה את הפשע המושלם.‬
‫הפשע המושלם בו היא מואשמת.‬
‫הפשעים המושלמים‬ ‫הם אלו שטרם התגלו. עד עכשיו.‬
‫- אנג'י: חיים מזויפים, פשע אמיתי -‬
‫- גראן קנריה -‬
‫הקשר הראשוני שלנו עם אחיותיו של חואן‬ ‫נוצר לאחר מתן גזר הדין ברצח אנה פאז.‬
‫- פליקס ריוס‬ ‫קרימינולוג -‬
‫הן הופתעו, הן לא ידעו שאנשי מקצוע‬ ‫עסקו בפענוח תיקים ישנים ופתוחים.‬
‫בהתחשב בנסיבות המסתוריות בהן מת אחיהן…‬
‫- קרימינולוג מומחה -‬
‫- רקע על מותו של חואן אנטוניו -‬
‫הן שקלו להשתמש בשירותינו‬
‫כדי לקבל חוות דעת נוספת‬ ‫במקום חוות הדעת הרשמית‬
‫שנמסרה להן אז, ב-1996.‬
‫אז נוצר הקשר ביני‬ ‫לבין הקרימינולוג פליקס ריוס…‬
‫- סילביה אלברז ליטבן‬ ‫אחותו של חואן -‬
‫שהיה האדם שבאמת עזר לנו, עודד אותנו‬ ‫וחקר לעומק את התיק הקודם.‬
‫חשבנו שנוכל למצוא כמה ראיות…‬
‫- ריטה אלברז ליטבן‬ ‫אחותו של חואן -‬
‫שיגרמו להם לפתוח שוב את התיק.‬
‫- פתיחת חקירה פלילית‬ ‫23/11/1996, הליכים מקדמיים -‬
‫כבר אז היא חשדה שמותו של אחיה‬ ‫לא היה מקרי, כפי שנכתב במסמכים.‬
‫- ירמי פדרון‬ ‫עורכת דין -‬
‫כשאנו פותחים תיקים מחדש,‬ ‫אנו עובדים בשיטה בה ראשית אנחנו חוקרים‬
‫את התיקים המשפטיים והמשטרתיים.‬
‫תוכל לקרוא את דוח פינוי הגופה?‬
‫"הגופה ערומה ושרועה על הקרקע בסמוך למיטה."‬
‫"רגל שמאל מכופפת…"‬
‫"וזרוע ימין מורמת."‬
‫"ברשותו או שלגופו הפריטים הבאים:"‬
‫"שום דבר."‬
‫מה כתוב פה?‬
‫זה לא ברור לי.‬
‫כששוטרים רוצים לבצע תיקון,‬
‫במקום למחוק את מה שנכתב,‬ ‫הם אומרים "כלומר…" וממשיכים.‬
‫אז שם… כתוב, "כלומר".‬
‫"לגופו הפריטים הבאים: שום דבר."‬
‫"כלומר, טבעת".‬
‫תוכל לקרוא את הדוח שהפתולוג כתב בזמנו?‬
‫"דוח זיהוי פלילי מקדמי.‬ ‫חיצונית, אין סימני…"‬
‫"חיצונית, אין סימני פציעה."‬
‫"או אלימות".‬
‫- או אלימות -‬
‫"הזרוע מורמת ומונחת על המיטה‬ ‫והיד מחזיקה בכונן תקליטורים."‬
‫כונן תקליטורים?‬
‫מה זאת אומרת?‬
‫כמה מהיסודות במקרה הזה היו פגומים,‬
‫אפילו אם מדובר, לכאורה,‬ ‫בהתאבדות או במוות מקרי.‬
‫הבדיקה הוויזואלית בזירה בוצעה בחופזה.‬ ‫בקושי צולמו תמונות.‬
‫לא היו תצלומים של הגופה.‬
‫לאיש לא היו האמצעים שיש לנו היום,‬ ‫לא למשטרה, לפרקליטים או לבית המשפט.‬
‫אבל לדעתי,‬ ‫הכול נעשה בדרך שהייתה נהוגה בזמנו.‬
‫הם לא ממש ידעו מה קורה.‬
‫כלומר, הם לא היו מנוסים.‬
‫לפתע הם הבחינו בפרטים‬ ‫אשר הם חשבו שיש בהם חשיבות,‬
‫אבל הדברים לא הופיעו בהליכי החקירה.‬ ‫לדוגמה, עניין הכספת, שנמצאה פתוחה.‬
‫אבל הם לא חיברו בין הדברים.‬
‫לדוגמה, "זה היה ניסיון שוד‬ ‫והאדם הזה נרצח."‬
‫במקום זה אמרו, "האדם הזה נמצא מת‬ ‫והכספת פתוחה".‬
‫מצאנו תרחיש, בו הם הניחו שמה שקרה‬
‫הוא התאבדות או מוות מקרי.‬
‫הם לא התמקדו באפשרות של רצח.‬
‫האפשרות הזו הייתה שם.‬
‫- דרמטיזציה -‬
‫כשחואן מת ב-1996, הייתי ילדה.‬
‫- שנה: 1996 -‬
‫התחלתי לחקור את התיק הזה‬ ‫כשהוא נפתח לאחר 20 שנה.‬
‫- 26 במאי 2016 -‬
‫- דרמטיזציה -‬
‫כדי להבין מעט את המצב ב-1996,‬ ‫הדבר הראשון שהחלטנו לעשות…‬
‫- סגנית מפקח אלנה בלנקו‬ ‫מחלק הרצח -‬
‫היה לבדוק שוב את נקודות המפתח בחקירה.‬
‫בלילה בו נמצאה הגופה,‬
‫אנג'י הייתה זו‬ ‫שהתקשרה למשטרה לדווח על המקרה.‬
‫לפי העדות שמסרה,‬ ‫היא חזרה באותו יום אחר הצהריים‬
‫מחופשה בברצלונה עם בתה בת הארבע.‬
‫והיא הייתה הראשונה ממנה עמיתינו גבו עדות‬
‫במהלך פינוי הגופה.‬
‫- ביתם של חואן ואנג'י -‬
‫אנג'י טענה שהיא הגיעה הביתה ב-20:10 בערך‬
‫ושהיא לא הצליחה להיכנס.‬
‫היא הלכה לשכנים.‬
‫מבית השכנים‬ ‫היא התקשרה למקום העבודה של חואן.‬
‫- הגראז' -‬
‫קיבלתי שיחת טלפון מאנג'י.‬ ‫"לא, אני לא מצליחה לפתוח את הדלת…"‬
‫- נייבס ולקרסל‬ ‫רואת חשבון בחברתו של חואן -‬
‫"היי, חואן נמצא?"‬
‫"לא, הוא לא פה."‬
‫גם אנחנו הופתענו.‬
‫תראו מה השעה, הוא לא הגיע…‬
‫לפי עדותה, היא השאירה את בתה אצל השכנים,‬
‫יצאה דרך החלון בביתם‬
‫נכנסה לביתה דרך חלון המטבח,‬
‫וראתה שהמפתחות היו בדלת.‬
‫היא פתחה את הדלת, בתה נכנסה הביתה‬ ‫והן ירדו למטה יחד,‬
‫שם נמצאו חדרי השינה.‬
‫היא נתנה לבתה לצפות בסרט בחדרה.‬
‫יש לה וידאו וטלוויזיה משלה…‬
‫- קולו של חואן -‬
‫שולחן לשחק בו, הרבה בובות ברבי.‬
‫היא כל כך אוהבת בובות ברבי.‬
‫לפי עדותה, היא עלתה למעלה‬
‫ועשתה כמה דברים במשך שעה.‬
‫אז היא ירדה לחדר השינה שלה‬ ‫כדי ללכת לשירותים‬
‫ואז מצאה את גופתו של חואן.‬
‫זה חדר השינה של אבא.‬
‫אנג'י הבחינה‬ ‫ששעון הרולקס וארנקו של חואן נעלמו.‬
‫על הארנק הוטבעה האות W, סמל החברה בה עבד.‬
‫היא גם העידה שהכספת נמצאה פתוחה.‬
‫החיפוש הושלם מבלי שנמצאו שעון הרולקס‬ ‫או הארנק של חואן.‬
‫השופטת הורתה על פתיחת הזירה בחדר השינה.‬
‫מפתחות הבית הוחזרו לאנג'י.‬
‫- המכון לזיהוי פלילי‬ ‫גראן קנריה -‬
‫נתיחת הגופה בוצעה בו בלילה.‬
‫חוקרת הזיהוי הפלילי קבעה ששעת המוות‬ ‫הייתה בין 24 ל-48 שעות לפני מציאת הגופה.‬
‫היא הבחינה בדימום פנימי‬ ‫במוח, בריאות, בלב ובבטן.‬
‫- גולגולת, ריאה, לב, בטן -‬
‫היא ביקשה דוח טוקסיקולוגי של מערכת העיכול.‬
‫החקירה הוקפאה עד לקבלת התוצאות.‬
‫- שיקולי רפואה משפטית -‬
‫בדגימות שנלקחו פשה נמק והדבר גרם לבעיות‬
‫משום שהדגימות לא שומרו‬ ‫או שמצבן היה עשוי להידרדר בדרך למעבדה.‬
‫- מידע טוקסיקולוגי -‬
‫"קיבלנו חלקים מהכבד,‬ ‫מהכליות, מהטחול, מהריאה ומהמוח."‬
‫"הדגימות הושמו במעט מאוד חומר משמר."‬
‫"על כן, הן במצב של ריקבון גופה מתקדם."‬
‫וואו.‬
‫למרות מצבן הגרוע של הדגימות,‬ ‫הם הצליחו למצוא משהו.‬
‫"ביצענו בדיקה וזיהינו את נוכחותם‬
‫"של יוני זרחה‬
‫"בשיעור גבוה."‬
‫- יוני זרחה בשיעור גבוה -‬
‫"חומר זה נמצא במספר תרכובות‬
‫"אותן קל לרכוש בסופרמרקטים,‬ ‫דוגמת 'קלגון'".‬
‫התפנית הראשונית הורתה, לכל הפחות,‬ ‫על אפשרות להרעלה.‬
‫למרות זאת, הם עדיין עבדו בהתאם להנחה‬
‫שזה היה מקרה של הרעלה מקרית או אובדנית.‬
‫בשום שלב בחיפוש, הם לא מצאו‬
‫רעל כלשהו או מכתב פרידה‬ ‫שעשויים היו להצביע על התאבדות.‬
‫- מכל הרעל לא נמצא -‬
‫- אין דבר המצביע על -‬
‫- התאבדות -‬
‫לא הייתה סיבה לחשוב שהוא…‬
‫לא. זה נשלל לחלוטין.‬
‫אנשים שהכירו את חואן‬ ‫ידעו שהוא לעולם לא יתאבד.‬
‫אין סיכוי. הוא לא היה מגיע לזה. אין סיכוי.‬
‫הייתה לו בת שהוא כל כך אהב ותמיד חשב עליה.‬
‫למעשה, הייתי אומרת שהייתה לו סיבה לחיות.‬
‫אנג'י נחקרה שוב בנוגע לזרחה,‬
‫והיא הצהירה כך:‬
‫"כשבעלי לקח תרופות, הוא עשה זאת במהירות."‬
‫"הוא היה עלול לקחת מוצר‬ ‫שמכיל חומר רעיל."‬
‫"במחשבה שמדובר בתרופות לצרבת או משהו כזה."‬
‫- תרופות לצרבת -‬
‫"בבית השתמשנו ב… קלגון."‬
‫- קלגון -‬
‫"כשנותרה לנו כמות מועטה,‬ ‫הייתי מעבירה את התכולה לצנצנת זכוכית."‬
‫"ובגלל שהצנצנת הייתה קרובה לטוסטר,‬ ‫אולי הוא חשב שזה משהו אחר."‬
‫זה לא הגיוני.‬
‫השופטת טענה שמספר דברים בחקירה‬
‫אינם ניתנים להוכחה‬
‫אבל היא בהחלט לא הבחינה בראיות לפשע.‬
‫- פשע -‬
‫לדידה, דוח הרפואה המשפטית היה ברור מאוד‬ ‫והוא שלל את מעורבותם של צדדים נוספים.‬
‫לא היה חשוב אם מדובר בתאונה או בהתאבדות…‬
‫והיא פשוט סגרה את התיק.‬
‫לאחר מותו של חואן, ראיתי את אנג'י.‬
‫ראיתי את אנג'י במשרד של חואן.‬
‫היא הייתה עצבנית…‬
‫- טרינידד פולידו‬ ‫מכרה של חואן -‬
‫וביקשה במהירות, לאחר מותו…‬ ‫את החלק שלה, היא רצתה את החלק של חואן.‬
‫היא מיהרה למכור את המניות שלו,‬ ‫לאחר שהיו בידיה.‬
‫"קדימה, תכינו את הניירת."‬
‫"אנג'י רוצה לנסוע לברצלונה."‬
‫התחושה הייתה, "טוב, הוא מת. הוא הלך. ביי".‬
‫היא רצתה לדעת אם לחואן הייתה צוואה,‬ ‫אם הוא ערך צוואה בארגנטינה.‬
‫אני חושבת שהיא אפילו וידאה‬
‫שלא היה משהו בארגנטינה‬ ‫אותו תוכל לתבוע לעצמה.‬
‫- שדה התעופה -‬
‫היא מכרה את הבית מהר מאוד,‬ ‫היא עשתה הכול מהר.‬
‫היא עברה שינוי קיצוני אחרי שאחי מת.‬
‫היא סגרה את כל ענייניה באיים הקנריים‬ ‫ופנתה לחיים חדשים בברצלונה.‬
‫מאז לא שמענו ממנה.‬
‫עד שראינו אותה בטלוויזיה, כשהיא מתחזה ל…‬
‫אנה פאז.‬
‫- 2008‬ ‫ברצלונה -‬
‫כשאנג'י נעצרה,‬
‫בתה ביקשה עזרה מדודתה, אחותו של חואן,‬
‫כדי שתבוא איתה לקחת כמה דברים מהבית שלה,‬
‫היכן שאחייניתה נשארה לבדה, כביכול.‬
‫זה אפשר לסילביה‬ ‫גישה לחפציה האישיים של אנג'י.‬
‫- ביתה של אנג'י‬ ‫ברצלונה -‬
‫שמתי לב שזה היה שכפול, פחות או יותר,‬ ‫של הבית באיים הקנריים.‬
‫הריהוט היה זהה, הכורסאות, הארונות, הכלים.‬
‫כאילו, הכול הוחזר למקומו.‬
‫והבית היה מאוד מבולגן.‬
‫מאוד מבולגן. בכל דרך אפשרית.‬
‫למה לה לשמור את כל זה?‬ ‫זה היה כאילו היא סובלת מתסמונת דיוגנס.‬
‫עשרות נעליים, מעילים, שמלות…‬
‫בנוסף, גילינו גם על העברת הרכב.‬
‫מסמך שילוח הרכב‬ ‫בו נהגה אנג'י באיים הקנריים ב-1996,‬
‫הוצא, באופן מעניין, לפני מותו של חואן.‬
‫- 14 בנובמבר 1996 -‬
‫בנוסף גילינו מכתב הרשמה לבית הספר‬
‫עבור האחיינית שלנו,‬
‫המתועד לתאריך שקדם למותו של חואן.‬
‫- רשומה בבית ספרנו מספטמבר 1996 -‬
‫בספטמבר היא רשמה את הילדה‬ ‫לבית ספר בברצלונה.‬
‫היא גם ניצלה את הנסיעה לברצלונה‬
‫כדי לשלוח לשם את רכבה בספינה‬ ‫והיה לה חבר בברצלונה.‬
‫אבל המסמכים האלה לא נמצאו ב-1996.‬
‫איש לא החזיק בהם.‬ ‫-לא.‬
‫התחלתי לחפש במגירות.‬ ‫הייתי צריכה לזרוק הרבה ניירות.‬
‫ואיזו הפתעה! מצאתי את הארנק של חואן‬ ‫ואת שעון הרולקס שלו.‬
‫האמת, הייתי בהלם. כי חשבתי,‬
‫"למה זה עדיין פה אחרי כל כך הרבה שנים?"‬
‫הארנק נמצא לאחר עשר שנים.‬
‫שלום!‬
‫"היום יום הולדת"‬
‫הגענו למסקנה ברורה.‬
‫היא תכננה מראש‬ ‫לבנות את חייה מחדש בברצלונה.‬
‫לאחר מספר שנים, חואן התקשר אליי לפתע…‬
‫"היי, חואן! וואו, איזו הפתעה!"‬
‫אז הוא ביקש שאעזור לו‬
‫בגלל שהיו לו בעיות קשות עם אנג'י.‬
‫היא בזבזה הרבה כסף ונסעה הרבה לברצלונה,‬
‫ובגלל שהיא מבקרת אצלי הרבה בברצלונה…‬
‫שאלתי, "מה אמרת?"‬ ‫הוא שאל, "היא לא באה אלייך?" ואמרתי, "לא".‬
‫לא רציתי לומר כלום על החיים הקודמים שלה.‬
‫אז המלצתי לו לשכור בלש פרטי.‬
‫וחואן גילה מי אנג'י הייתה.‬
‫אנג'י הייתה בור ללא תחתית. זה היה נורא.‬
‫היא בזבזה את הכסף שהוא הרוויח בקזינו.‬
‫היא הייתה מבלה הרבה בקזינו. היא אהבה להמר.‬
‫היא אהבה כסף. כמה שיותר.‬
‫בשלב מסוים, חואן גילה את האמת.‬
‫הוא אמר לי שקשה לו‬
‫ושהסיבה היחידה בגללה הוא לא מתגרש‬
‫הייתה הבת שלו.‬
‫לאחר כמה זמן, הוא התקשר אליי.‬
‫"פטריסיה, אני אסיר תודה לך. תודה.‬ ‫עשיתי את מה שאמרת לי לעשות.‬
‫"שכרתי בלש פרטי. עכשיו אני יודע הכול."‬
‫הוא אמר שהיו לו את כל הראיות הדרושות‬ ‫כדי לשמור על בתו ולהשאיר אותה בלי כלום.‬
‫ואני זוכרת ששאלתי,"אילו ראיות?"‬
‫הוא אמר, "יש לי כמה תמונות בכספת".‬
‫אחרי השיחה הזו עם חואן…‬
‫מעולם לא דיברנו שוב.‬
‫האם רצחת את אנה פאז?‬
‫ב-2008, אחיותיו של חואן כבר נאבקו‬
‫כדי למקד את חקירת המשטרה במותו של אחיהן.‬
‫ניתן היה להבין זאת, משום שאז נחשפו הפרטים‬ ‫הקשורים לפשע שבוצע כלפי אנה פאז.‬
‫ברור שהמניע לפשע היה כספי.‬
‫- הסכום המבוטח‬ ‫150,000 אירו -‬
‫"לבעלי היה ביטוח חיים,‬
‫"אבל איני יודעת אם הוא תקף במקרה התאבדות."‬
‫- ביטוח חיים -‬
‫במהלך כל הסיפור המתמשך שלנו איתה,‬
‫השימוש בביטוח חזר על עצמו באופן קבוע.‬
‫לאחר מותו של חואן, כשנודע לאנג'י‬
‫שהיא לא תקבל את כספי הביטוח‬ ‫במקרה של התאבדות,‬
‫היא שינתה את גרסתה באופן מפתיע‬
‫והצביעה על האפשרות של מוות מקרי, לדוגמה.‬
‫- מוות מקרי -‬
‫"אני מפקפקת באפשרות שבעלי התאבד‬ ‫מכיוון שהוא לא היה מדוכא‬
‫"ולא סבל ממחלה כלשהי‬ ‫או מבעיות קשות אחרות."‬
‫למה השתמשת בכלורופורם?‬
‫היו לי פמוטי כסף.‬
‫אחד מהם נשבר.‬
‫מישהו אמר לי‬ ‫שאוכל לתקן אותו באמצעות כלורופורם.‬
‫למרות שבמקרה של אנה פאז‬
‫על אף החשד שבוצע שימוש בכלורופורם,‬ ‫הם לא הצליחו להוכיח זאת מעבר לכל ספק.‬
‫- כלורופורם -‬
‫- מטבח -‬
‫הם לא הצליחו להוכיח זאת בבדיקות‬
‫מכיוון שכלורופורם הוא חומר בלתי יציב מאוד‬
‫ונעלם מהגוף במהירות.‬
‫אבל בכל מקרה, אחותי הייתה מחוסרת הכרה.‬
‫אחותי לא הצליחה להגן על עצמה בשום דרך.‬
‫היא הורדמה תוך שימוש בחומר כלשהו.‬
‫מסיבה זו, עונשה קוצר בארבע שנים‬
‫והיא הואשמה בהריגה מכוונת במקום ברצח.‬
‫ובכל זאת, במקרה של חואן,‬
‫אנו יודעים על נוכחות ברורה של רעלנים,‬
‫יוני הזרחה.‬
‫בימים שלפני מותו של חואן,‬ ‫המנקה אמרה לנו שאנג'י התקשרה אליה כל יום‬
‫ושאלה איך חואן מרגיש.‬
‫- שחזור העדות האמיתית -‬
‫כן, הגברת נסעה לברצלונה הרבה.‬
‫נכון, היא לא התקשרה כל כך הרבה בעבר.‬
‫היא שאלה אם אני בטוחה שחואן מרגיש טוב.‬
‫אמרתי לה כמה פעמים שהוא בסדר גמור‬
‫ובסוף היא אמרה לי‬ ‫שהיא תדחה את חזרתה בכמה ימים.‬
‫בכל פעם שהיא אמרה שהוא מרגיש טוב,‬ ‫אנג'י דחתה את שובה.‬
‫במקום לחזור, היא אמרה, "אישאר עוד יום".‬
‫הזרחה גורמת לסוג של כווייה או שחיקה.‬
‫הגיוני לחשוב שהוא היה צורך את זה בטעות.‬
‫לדוגמה, באמצעות נוזל ניקוי ששתה בטעות,‬
‫או בניסיון להתאבד.‬
‫- כוויות ברירית -‬
‫שחיקה כזו הייתה ניכרת‬ ‫מהחלק העליון במערכת העיכול ועד לקיבה, כן?‬
‫- פה, ושט, קיבה -‬
‫באופן מעניין, השיטה עבדה הפוך.‬
‫הכוויות התפשטו מבפנים החוצה.‬
‫זכרנו שהיה קיים תיאור‬
‫אותו פירטו ב-1996‬ ‫מומחי המכון הלאומי לטוקסיקולוגיה,‬
‫בקשר לקיא שפלט חואן על הסדינים.‬
‫- שני סדינים עם נוזלי גוף -‬
‫ובאופן מעניין,‬ ‫למרות שלא היו תמונות של הכתם…‬
‫- קרום צמוד -‬
‫היה קיים תיאור מפורט‬ ‫בו נכתב שלקיא היה קרום כלשהו.‬
‫בדיקה פשוטה וחוזרת של הסדינים‬ ‫הייתה כל מה שדרוש.‬
‫אבל לרוע המזל…‬
‫הסדינים הושמדו‬
‫מכיוון שהם תפסו מקום בחדר הראיות.‬
‫מכיוון שהמוות נחשב כהתאבדות,‬ ‫או כמוות מקרי לכל היותר,‬
‫מה הטעם בשמירת הראיות?‬
‫שאלת המפתח הייתה,‬
‫"איך ייתכן שחואן צרך משהו‬
‫"שהתחיל לפעול בבטן שלו?"‬
‫אפשרות אחת הייתה שימוש בקפסולה.‬
‫איך נוכל להוכיח את זה?‬
‫הייתה דרושה לנו בדיקה רפואית-משפטית.‬
‫הצלחנו איכשהו לדמות את הטמפרטורה של הבטן.‬
‫ואז שפכנו את הנוזל עם הקפסולות על המצע.‬
‫הופתענו לגלות‬ ‫שאכן נוצר כתם דומה, פחות או יותר,‬
‫אשר כלל כמה קרומים‬
‫שבמקרה זה, היו ציפוי הקפסולות.‬
‫- 23 בנובמבר 1996 -‬
‫פיתחנו סברה‬ ‫בנוגע לזמן בו חואן נטל את הקפסולה,‬
‫סברה פשוטה מאוד שהתבססה על מתמטיקה.‬
‫אם בבקבוק של 12 קפסולות‬
‫אני ממקם קפסולה מורעלת אחת, שתיים או שלוש,‬
‫אני יודע שבתוך 12 ימים, ובאופן אקראי,‬
‫הקורבן ייקח קפסולה כזו.‬
‫היא כאילו ידעה שבעלה יחלה או שמשהו יקרה.‬ ‫איזו סיבה אחרת יש לה להתעניין בבריאותו כך?‬
‫ולמה לשנות את כרטיס הטיסה?‬
‫ביום שחואן לא ענה לטלפון,‬
‫כשהיא לא קיבלה עדכון, היא קנתה את הכרטיס‬
‫וטסה מברצלונה לאיים הקנריים‬
‫ומצאה אותו מת.‬
‫אני לא מאמין.‬
‫בהתחלה לא שקלנו את זה,‬
‫אבל אחרי כל מה שקרה,‬ ‫האפשרות הזו הייתה קיימת.‬
‫- גראן קנריה -‬
‫- בית המשפט -‬
‫אחרי ארבע שנות עבודה, הגשנו דוח לבית המשפט‬
‫ובדרך כלשהי, הוא סיפק הסבר למה שקרה לחואן.‬
‫והתשובה שהייתה לנו בזמנו הייתה‬ ‫שיש סיכוי גדול מאוד שמדובר ברצח.‬
‫זו הייתה סברה או מסקנה שהתחזקה בהמשך‬
‫כשהחקירה המשטרתית בוצעה שוב‬
‫על ידי שוטרים במשטרה הלאומית.‬
‫- המשטרה המשפטית‬ ‫17 באפריל 2017 -‬
‫- אחז כונן תקליטורים‬ ‫ללא רעלנים או מכתב התאבדות -‬
‫- עברו שעתיים עד מציאת הגופה‬ ‫התקשרה ושאלה על מצבו של חואן -‬
‫- דחתה את שובה -‬
‫ב-2017 הגשנו דוח לבית המשפט‬
‫בו ריכזנו את כל הראיות‬ ‫שהצביעו על מריה אנחלס מולינה‬
‫כמבצעת האפשרית של הרצח של חואן.‬
‫- העמידה פנים שמדובר בשוד‬ ‫רולקס וארנק -‬
‫- נמצאו בבית ב-2008‬ ‫ביטוח חיים, תכננה לגור בברצלונה -‬
‫ראיתי שהמשטרה הייתה משוכנעת יותר מאיתנו‬ ‫שזה היה תיק רצח ברור…‬
‫- כספת פרוצה‬ ‫רצחה עמיתה לעבודה, אנה פאז -‬
‫תיק שחמק מבין אצבעותיהם ב-1996.‬
‫אז את חושבת, "חוסר הוודאות שהרגשתי,‬
‫"הספקות האלה עשויים להתבהר עכשיו".‬
‫למרות שהרבה זמן עבר מאז.‬
‫לא באמת קיווינו, או משהו כזה.‬
‫ולבסוף הגיע הזמן‬ ‫לראות את אנג'י על ספסל הנאשמים.‬
‫למעשה, השופט פסק‬ ‫שהוא מעוניין בכתב אישום מיידי‬
‫והוא רוצה לערוך משפט ולבדוק מה קרה.‬
‫כשסיכמנו את הפרטים האחרונים,‬
‫הפרקליט המחוזי נסוג, לקח צעד לאחור ואמר,‬
‫"רק רגע".‬
‫"עלינו לבצע בדיקות נוספות בשלב החקירה‬ ‫ולראות אילו תוצאות נקבל".‬
‫ואני חושב שאז התהפכו היוצרות.‬
‫אני חושב שהיו פעולות שבוצעו בחופזה‬
‫ובוצעו כמה טעויות בשנות ה-90',‬ ‫במהלך חקירת מותו של חואן.‬
‫"ראוי לדחות את התיק,‬
‫"שכן זהות מבצעי הפשע לא הוכחה.‬ ‫התזה שהעלה חוקר הזיהוי הפלילי‬
‫"ומעל 20 השנים שעברו מאז המקרה,‬ ‫שללו את עיקרון המיידיות‬
‫"וראוי להסכים על דחיית התיק הנוכחי."‬
‫זה היה כמו מקלחת קרה.‬ ‫היה צריך לקרוא את זה שוב ושוב,‬
‫בגלל שזה תיק מורכב מאוד‬ ‫שאי אפשר לדחות בהחלטה בת שני עמודים.‬
‫כאשת מקצוע, זה מאכזב.‬
‫השופט החליט שאין מספיק ראיות‬
‫וזהו זה.‬
‫זה היה הסוף הרשמי לפרשה,‬ ‫מכיוון שהספקות התקיימו תמיד.‬
‫למרות שהתיק נסגר באופן רשמי,‬
‫עד שלא תמצאי הסבר משכנע, לא תוכלי לעצור.‬
‫כשהתיק נסגר, חשבתי שמשהו השתבש.‬
‫כלומר, למה התיק נסגר…‬
‫אם משהו בו לא מסתדר?‬
‫ולמה זה קרה גם בפעם השנייה?‬
‫- 1996‬ ‫יום מציאת גופתו של חואן -‬
‫ביום בו נמצאה גופתו של חואן,‬
‫הכספת הייתה פתוחה.‬
‫כשהיא מצאה את בעלה המת,‬ ‫היא אמרה שהכספת הייתה פתוחה,‬
‫והיא מעולם נפתחה בעבר. וכמה פריטים נעלמו.‬
‫מהדוח המשטרתי נודע לנו שכשהיא נכנסה הביתה,‬
‫עד שמצאה את הגופה והתקשרה למשטרה,‬
‫עברו כשעתיים בערך.‬
‫- היחידה המשפטית המשטרתית המחוזית -‬
‫ב-2017, העיד בבית המשפט‬ ‫אחד מהשוטרים שנכחו ביום בו התרחש האירוע.‬
‫והוא אמר כך:‬
‫במהלך החיפוש בבית,‬
‫אשתו של המנוח הייתה רגועה לגמרי.‬
‫- שחזור עדות השוטר -‬
‫הופתענו, מכיוון שמזמן לזמן,‬
‫חדרנו לפרטיותה.‬
‫הדבר קיבל משנה תוקף‬
‫כשמצאנו כמה תצלומים אישיים מאוד בכספת,‬ ‫תצלומים בהם היא הופיעה.‬
‫- תצלומים אישיים מאוד -‬
‫אנחנו לא יודעים מה היה בתמונות האלה,‬
‫מכיוון שתיאורן לא נכלל בדוח.‬
‫עמיתינו חשבו שהן לא רלוונטיות.‬
‫החלטנו שלא לכלול את התצלומים בדוח‬
‫מכיוון שלא האמנו שהם קשורים למותו של הבעל.‬
‫בנוסף, לא ידענו אם תקליטור שהכיל תמונות‬ ‫היה נתון בכונן התקליטורים.‬
‫זו הייתה תעלומה.‬
‫מישהו ראה את התמונות של אנג'י?‬ ‫-המשטרה ראתה את התמונות האלה.‬
‫התיק נסגר במהירות.‬
‫הם אמרו שהוא התאבד וזהו זה.‬
‫זה היה לא הגיוני.‬
‫זהו זה, זה סגור. תיק לא פתור.‬
‫ואת יודעת למה?‬
‫אני יכולה לומר, לדעתכם?‬
‫מה השעה?‬
‫עכשיו חמש וחצי בדיוק.‬
‫נצטרך להראות להם את הבית‬ ‫כדי שהם יוכלו להתרשם ממנו.‬
‫נכון, אהובה?‬
‫חדר השינה הזה יהיה של חתולון מקלון,‬ ‫אם יבוא.‬
‫- קולו של חואן -‬
‫הוא יוכל לישון פה… חתולון מקלון,‬ ‫עד שימצא משהו אחר.‬
‫מה? נראה אם לחתולון מקלון יהיה מספיק מזל‬ ‫והוא ירצה לבוא ולעבוד כאן.‬
‫- אוסקר בזוברי‬ ‫חברו של חואן -‬
‫אתה זוכר…‬
‫- "חתולון מקלון" -‬
‫כמה שובבים היינו כששיחקנו כדורגל ברחוב?‬
‫- חואן אנטוניו אלברז ליטרן‬ ‫1956-1996 -‬
‫היא אפילו טעתה באיות שם המשפחה.‬
‫- ליטבן -‬
‫היינו חברים כל חיינו. היינו כמו אחים.‬
‫אני כאן בדיוק בגלל שלאיש לא מגיע למות כך.‬
‫למען חואן. בגלל שזה מגיע לחואן, לעזאזל.‬
‫יותר מכל סיבה אחרת,‬ ‫באתי לכאן בשל חובתי המוסרית,‬
‫אבל אני גם מפחדת, אתם מבינים?‬ ‫האמת היא שאני עושה את זה בשביל חואן.‬
‫עשיתי את זה בשביל חואן והכול… השתבש.‬
‫הלוואי שהייתי יכולה לעשות יותר בזמנו,‬ ‫כשהוא התקשר אליי, ולא רק לייעץ לו.‬
‫אבל מן הסתם, אי אפשר לדעת.‬
‫זה ייגמר ביום בו נדע בוודאות מה בדיוק קרה.‬
‫אבל כמובן, זה לא ירפא את הרגשות.‬
‫זה לא ירפא את החלק הרגשי.‬
‫שום דבר לא יכול לפצות על אובדן אדם אהוב.‬
‫- לא נשכח אותך -‬
‫- בזמן הכנת תוכנית זו, משפחתה של אנה פאז‬ ‫לא קיבלה את הפיצוי שנפסק לה -‬
‫- זמן קצר לפני פרסום סדרה זו‬ ‫אנג'י נעצרה והואשמה בתכנון פשע חדש בכלא -‬
‫לאנג'י לא מגיע להשתחרר.‬
‫יש את העונש הניתן לך בחוק‬
‫אבל קיים גם עונשה של החברה.‬ ‫אני חושבת שהיא תקבל את שני העונשים.‬
‫היא תסבול את העונש החברתי לנצח.‬
‫אני מקווה שהאנשים שייאלצו לחיות בסביבתה‬ ‫יהיו מוכנים לזה,‬
‫וידעו איזו אישה תהיה בקרבתם.‬
‫אסור שיקרה להם מה שקרה לאחותי.‬
‫- דרמטיזציה -‬
‫חואן התחתן עם אנג'י וחשב שהיא בתו של שופט‬
‫ובת למשפחה בעלת תוארי אצולה.‬
‫- סגנית מפקח אלנה בלנקו‬ ‫מחלק הרצח -‬
‫אבל האמת היא שחואן נישא לדמות שאנג'י יצרה.‬ ‫-טוב, קאט.‬
‫- ליהקנו שחקנית לשחזור הדיאלוג -‬
‫איך היה?‬ ‫-טוב, מה דעתך?‬
‫- תוך התבססות בלעדית על מסמכים רשמיים -‬
‫כן, אני חושב שהצלחת.‬ ‫שיחקת שוטרת פעם?‬
‫לא, שיחקתי המון תפקידים‬ ‫אבל אף פעם לא שיחקתי שוטרת…‬
‫- כיום, אנג'י נקראת בשם אחר -‬
‫- על פי מספר מקורות,‬ ‫היא שינתה את הופעתה החיצונית -‬
‫- החקירה הרשמית בנוגע לסיבת מותו‬ ‫של חואן אנטוניו אלברז ליטבן, נסגרה -‬
‫- בית המשפט דחה פעמיים את תיקי החקירה‬ ‫בשל חוסר ראיות -‬
‫- סיבת מותו הרשמית‬ ‫של חואן אנטוניו אלברז ליטבן -‬
‫- היא התאבדות -‬
‫- במשטרה הלאומית‬ ‫סירבו להשתתף בתוכנית תיעודית זו -‬
‫- אנג'י ובתו של חואן‬ ‫סירבו להשתתף בתוכנית תיעודית זו -‬
‫- היא ביקשה שזהותה לא תיחשף -‬
‫- אנג'י ועורך דינה סירבו להגיב‬ ‫לחומרים שנכללו בתוכנית תיעודית זו -‬